stanford-oval/wikipedia huggingface dataset:
Krasimir Balăkov

| 0 | 1 | 2 |
| --- | --- | --- |

Henkilötiedot
Koko nimi: Krasimir Gentšev Balăkov
Syntymäaika: 29. maaliskuuta 1966 (ikä 58)
Syntymäpaikka: Veliko Tarnovo, Bulgaria
Pituus: 176 cm
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1983–1990 1990–1995 1995–2003 2005 |  Etăr Veliko Tărnovo  Sporting CP  VfB Stuttgart  VFC Plauen | 142 (35) 138 (43) 236 (54) 1 (0) |
Maajoukkue
| 1988–2003 |  Bulgarian maajoukkue | 92 (16) |
Valmennusura
2003–2005 2005 2006–2007 2007–2008 2008–2010 2011–2012 2012 2014–2015:  VfB Stuttgart (apuv.)  VFC Plauen  Grasshopper-Club Zürich  FC St. Gallen  PSFK Tšernomorets Burgas  HNK Hajduk Split  1. FC Kaiserslautern  PFK Liteks Lovetš
 Seurajoukkueuran tilastot kattavat vain kansalliset sarjat.
Krasimir Balăkov (bulg. Красимир Балъков, s. 29. maaliskuuta 1966) on bulgarialainen jalkapallovalmentaja ja entinen keskikenttäpelaaja.
Ura pelaajana

Balăkov aloitti uransa Etăr Veliko Tărnovossa kaudella 1983–1984. Hän edusti seuraa vuosikymmenen loppuun saakka ja kuului avainpelaajiin, kun Etar sijoittui Bulgarian liigassa kolmanneksi kausina 1988–1989 ja 1989–1990. Seuran menestysvuodet huipentuivat mestaruuteen keväällä 1991, mutta Balăkov ei sitä juhlinut, sillä hän siirtyi 1990 portugalilaiseen Sportingiin. Balăkov edusti Sportingia viisi kautta ja juhli keväällä 1995 Portugalin cupin mestaruutta.
Kauden 1994–1995 päätteeksi Balăkov jätti Sportingin ja siirtyi Bundesliigaan VfB Stuttgartiin. Saksalaisseurassa hyökkäävänä keskikenttäpelaajana pelannut Balăkov muodosti tehokolmikon yhdessä Fredi Bobicin ja Giovane Elberin kanssa. Hän juhli seuran paidassa Saksan cupin mestaruutta 1997 ja oli seuraavan keväänä mukana, kun Stuttgart hävisi Cup-voittajien cupin loppuottelussa Chelsealle 1–0. Balăkov edusti Stuttgartia kahdeksan kautta ja pelasi seurassa yli 230 liigaottelua.
Maajoukkuetasolla Balăkov edusti Bulgariaa vuosina 1988–2003 kaikkiaan 92 A-maaottelussa. Maajoukkueuran huipennuksen hän koki MM-kisoissa 1994, kun Bulgaria sijoittui neljänneksi ja Balăkov valittiin turnauksen tähdistökentälliseen. Hän oli mukana myös EM-kisoissa 1996 ja MM-kisoissa 1998.
Meriitit pelaajana

Portugalin cup: 1995
Saksan cup: 1997
Saksan liigacupin hopeaa: 1997, 1998
Cup-voittajien cupin hopeaa: 1998
Bundesliigan hopeaa: 2003
MM-neljäs: 1994
EM-1.kierros: 1996
MM-1.kierros: 1998
Ura valmentajana

Balăkov aloitti valmennusuransa VfB Stuttgartin apulaisvalmentajana heti pelaajauransa lopettamisen jälkeen. Hän työskenteli Felix Magathin ja Matthias Sammerin alaisuudessa kaksi vuotta, kunnes siirtyi 2005 VFC Plauenin pelaajavalmentajaksi. Pesti jäi kuitenkin varsin lyhyeksi ja hän jätti seuran jo samana vuonna.
Tammikuussa 2006 Balăkov siirtyi yllättäen sveitsiläisseura Grasshopper-Club Zürichin päävalmentajaksi. Hänen johdollaan Grasshoppers voitti Intertoto-cupin ja eteni UEFA-cupissa aina lohkovaiheeseen kaudella 2006–2007. Hän sai potkut tehtävästään toukokuussa 2007. Lokakuussa 2007 Balăkov korvasi Rolf Fringerin FC St. Gallenin päävalmentajana, mutta ei onnistunut pelastamaan seuraa putoamiselta Sveitsin superliigasta ja sai potkut kauden jälkeen.
Joulukuussa 2008 Balăkov palasi kotimaahansa valmentamaan PSFK Tšernomorets Burgasia. Hän valmensi seuraa kaksi vuotta, kunnes sai joulukuussa 2010 potkut riitauduttuaan seuran johdon kanssa.
Toukokuun lopussa 2011 Balăkovista tuli kroatialaisseura HNK Hajduk Splitin päävalmentaja.  Hän jätti seuran maaliskuussa 2012 ja siirtyi Bundesliigassa putoamiskamppailuun joutuneen 1. FC Kaiserslauternin päävalmentajaksi.  Balăkov ei onnistunut enää kääntämään Kaiserslauternin peliesityksiä paremmiksi ja seura putosi kauden jälkeen 2. Bundesliigaan.
Kesällä 2014 Balăkov aloitti PFK Liteks Lovetšin uutena päävalmentajana. Balăkovin johdolla Liteks sijoittui kaudella 2014/15 Bulgarian liigassa neljänneksi ja eteni cupissa puolivälieriin saakka. Balăkov erosi tehtävästään heinäkuussa 2015 seuran pudottua Eurooppa-liigan ensimmäisellä karsintakierroksella latvialaiselle FK Jelgavalle.
Lajos Werkner

| Mitalit | Mitalit | Mitalit |  |
| --- | --- | --- | --- |
|  Lajos Werkner |  Lajos Werkner |  Lajos Werkner |  |
Maa:   Unkari
|  Olympialaiset  |  Olympialaiset  |  Olympialaiset  |  |
Miesten miekkailu
|  Kultaa | Lontoo 1908 | säilä, joukkuekilpailu |  |
|  Kultaa | Tukholma 1912 | säilä, joukkuekilpailu |  |
Lajos Werkner (23. lokakuuta 1883 Budapest – 12. marraskuuta 1943 Budapest) oli unkarilainen miekkailija ja kaksinkertainen olympiavoittaja. Vuoden 1908 kesäolympialaisissa Lontoossa hän voitti säilän joukkuekilpailussa kultaa ja sijoittui lisäksi sen yksilökilpailussa kuudenneksi. Tukholman kesäolympialaisissa 1912 Werkner voitti jälleen säilän joukkuekilpailussa kultaa ja sijoittui sen yksilökilpailussa seitsemänneksi.
Werkner otettiin vuonna 1999 International Jewish Sports Hall of Fameen.
Lajunen

Lajunen on suomalainen sukunimi, joka on muun muassa seuraavilla henkilöillä:
Akseli Lajunen (s. 1982), mäkihyppääjä
Hanna Lajunen, elokuvalevittäjä
Hannu Lajunen (s. 1963), sarjakuvantekijä, rumpali
Heikki Lajunen (1952–2017), muusikko
Jani Lajunen (s. 1990), jääkiekkoilija, jääkiekon maailmanmestari
Laura Lajunen (s. 1992), kilpauimari
Lauri Lajunen (s. 1950), emeritusprofessori ja entinen Oulun yliopiston rehtori
Markus Lajunen (s. 1988), salibandyn pelaaja
Samppa Lajunen (s. 1979), yhdistetyn hiihtäjä, Akseli Lajusen veli
Ville Lajunen (s. 1988), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lars Christian Lilleholt

| Lars Christian Lilleholt |
| --- | --- |
 Lilleholt vuonna 2017.
Tanskan ilmasto-, energia- ja infrastruktuuriministeri
 Lars Løkke Rasmussenin II ja III hallitus 28. kesäkuuta 2015 – 27. kesäkuuta 2019  
Edeltäjä:  Rasmus Helveg Petersen
Seuraaja:  Dan Jørgensen
Kansankäräjäedustaja
 20.11.2001–  
Henkilötiedot
Syntynyt: 2. maaliskuuta 1965 (ikä 59) Odense, Tanska
Tiedot
Puolue:  Venstre
Lars Christian Lilleholt (s. 2. maaliskuuta 1965 Odense) on tanskalainen Venstren poliitikko. Hän on istunut kansankäräjillä vuodesta 2001. Vuosina 2015–2019 hän oli Tanskan ilmasto-, energia- ja infrastruktuuriministeri.
Yksityiselämä

Lilleholt on naimisissa ja hänellä on kolme lasta.
Aiheesta muualla

Lars Christian Lilleholt Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Lars Christian Lilleholt Wikimedia Commonsissa
Lars Dilling

| Lars Dilling> Henkilötiedot |
| --- | --- |
Syntynyt: 1848
Kuollut: 1887 (38–39 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Lars Dilling (1848−1887) oli norjalainen kirjailija. Hän on tullut tunnetuksi pikkuporvarillista elämää esittävien humorististen kertomustensa kautta, joista esimerkkejä Hverdagsmennisker (kolme sarjaa), Gjennem lorgnetten (kolme sarjaa), Begavet ja Fra Tyskland og Belgien.
Suomennetut teokset

Jutelmia (Gjennem Lorgnetten), Suomennoksia norjan kielisestä alkuteoksesta, Pietari: Lindeberg 1884.
Jutelmia, suomentaja Uno von Schrowe, Helsinki: Wickström,1885.
Lahjakas: kertomus, suomentaja -ie-, Tampere: Hagelberg 1887.
Kotoisia kohtauksia, suomentaja Eemil Forsgren, Pori: Adolf Allardt 1888 Sarja: Uusi suomalainen romaanijakso, 50−52. Suomennos
Yksinkertainen kukkavihkonen, suomentaja Vihtori Peltonen, Porvoo: WSOY 1891.
Aiheesta muualla

Vapaasti ladattavia Lars Dillingin e-kirjoja Projekti Lönnrotilta ja Project Gutenbergiltä
Lajos Varga

Lajos Varga vuonna 2014.
Lajos Varga (s. 5. joulukuuta 1950 Budapest) on unkarilainen roomalaiskatolinen piispa. Hänet vihittiin papiksi Vácin hiippakuntaan 23. kesäkuuta 1974 ja nimitettiin sen vihkipiispaksi sekä Sicca Venerian titulaaripiispaksi 27. toukokuuta 2006. Piispaksi vihkiminen seurasi 15. heinäkuuta. Pääkonsekraattorina toimi Péter Erdő, jota avustivat Miklós Beer ja Juliusz Janusz.
Kuraattori

Kuraattori (lat. curare ’huolehtia, hoitaa, vaalia’) voi tarkoittaa sosiaalityöntekijää, joka toimii koulussa lasten ja nuorten parissa koulun oppilashuollossa, osakunnan toiminnan johtajaa sekä taidenäyttelyn järjestäjää.
Osakuntien ja opiskelijajärjestöjen kuraattorit

Helsingin yliopiston osakunnilla ja Aalto-yliopiston osakunnalla on kuraattorit. Osakuntien kuraattorit ovat osakunnan toimintaan hyvin perehtyneitä, yleensä ylemmän korkeakoulututkinnon suorittaneita jäseniä. Ensimmäiset kuraattorit aloittivat osakunnissa 1680-luvulla. Kuraattorin tehtävänä on johtaa osakunnan toimintaa inspehtorin keskittyessä yhteyksiin yliopiston ja osakunnan välillä.
Myös monilla Helsingin yliopiston tiedekuntajärjestöillä on kuraattori, esimerkiksi valtiotieteellisen tiedekunnan Kannunvalajilla, Svenska social- och kommunalhögskolanin StudOrgilla ja Yliopiston farmasiakunnalla. Näissä järjestöissä kuraattori on yleensä vanhempi opiskelija tai valmistunut yhdistyksen entinen jäsen, jonka tehtävänä on tukea ja neuvoa järjestön hallitusta. Muutamissa opiskelijajärjestöissä kuraattorin tehtävää vastaa seremoniallinen yhdistyksen puheenjohtajan tehtävä, esimerkiksi Pykälä ry:ssä.
Näyttelykuraattorit

Englanninkielinen sana curator tarkoittaa muun muassa museon intendenttiä. Kuraattori alkoi Suomessa 1980-luvulta alkaen tarkoittaa myös näyttelyn ja erityisesti taidenäyttelyn järjestäjää. Kuraattori voi organisoida esimerkiksi taidemuseossa tai taidegalleriassa esitettäviä taidenäyttelyitä. Kuraattorin työ on kuratointia. Kuraattoria kutsuttiin aikaisemmin Suomessa näyttelykomissaariksi, mutta nykyisin sen on korvannut kuraattori. Näyttelykuraattorit toimivat usein varsinkin kansainvälisten taidenäyttelyiden järjestäjinä.
Kuraattori valitsee näyttelyn taiteilijat, järjestää sen rahoitusta, markkinointia ja tiedotusta sekä hoitaa näyttelyn järjestämiseen liittyviä käytännön asioita. Kuraattori toimii usein yhteyshenkilönä esimerkiksi taidemuseon tai taidegallerian, sponsoreiden ja taiteilijoiden välillä. Kuraattori laatii usein taidenäyttelyn konseptin, jossa määritellään sen idea, tarkoitus ja tavoitteet. Kuraattori on tässä mielessä paljolti sama kuin tuottaja.
Vuonna 2007 perustettu Suomen Kuraattorien Yhdistys SKY ry toimii Suomessa taiteen ja kulttuurin kentällä sekä instituutioissa että itsenäisesti työskentelevien kuraattorien ja alan muiden toimijoiden aatteellisena etujärjestönä. Se pyrkii vakiinnuttamaan kuraattorien ammattinimikkeen, tekemään kuraattorien työtä ja työnkuvaa tunnetuksi sekä parantamaan heidän työmahdollisuuksiaan.
Koulukuraattorit

Koulukuraattorit ovat sosiaalialan ammattilaisia, jotka tukevat kouluyhteisön hyvinvointia ja toimintaa. Koulukuraattorin työn lähtökohtana on oppilaiden auttaminen koulussa. Kuraattorin tehtäväkuvaan kuuluu koko kouluyhteisön hyvinvoinnin ja toiminnan tukeminen sekä kotien ja koulun yhteistyön tukeminen. Kuraattorilta edellytetään suvaitsevaisuutta, myönteistä asennetta, paineensietokykyä ja henkistä vahvuutta.
Koulukuraattori on myös voinut opiskella yliopistossa sosiaalityötä. Ylempi korkeakoulututkinto on yliopistosta ja tiedekunnasta riippuen valtiotieteiden maisteri tai yhteiskuntatieteiden maisteri. Tutkinnon laajuus on 180 + 120 opintopistettä, ja koulutuksen kesto on yleensä 3 + 2 vuotta.
Aiheesta muualla

Kuvia tai muita tiedostoja aiheesta Kuraattori Wikimedia Commonsissa
Suomen kuraattorien yhdistys SKY
Kóstas Chalkiás

| 0 | 1 | 2 |
| --- | --- | --- |

Henkilötiedot
Koko nimi: Konstantínos Chalkiás
Syntymäaika: 30. toukokuuta 1974 (ikä 50)
Syntymäpaikka: Lárisa, Kreikka
Pelipaikka: maalivahti
Pituus: 199 cm
Seura
Seura:  PAOK
Pelinumero: 1
Junioriseurat
1994–1996:  Panathinaikos
Seurat
| Vuodet | Seura | O (M) |
| 1994–1996 1996–1999 1999–2001 2001–2003 2003–2004 2005 2006 2006–2008 2008– |  Panathinaikos  Apollon Smyrni  Panathinaikos  Iraklis Thessaloniki  Panathinaikos  Portsmouth  Real Murcia  Aris  PAOK | 0 (0) 75 (0) 26 (0) 60 (0) 26 (0) 5 (0) 2 (0) 60 44 (0) |
Maajoukkue
| 2002– |  Kreikka | 26 (0) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2009.  Maajoukkueuran tilastot päivitetty 10. syyskuuta 2009.
Konstantínos ”Kóstas” Chalkiás (kreik. Κωνσταντίνος ”Κώστας” Χαλκιάς; s. 30. toukokuuta 1974 Lárisa, Kreikka) on kreikkalainen jalkapallomaalivahti. Hän edustaa Kreikan Superliigassa pelaavaa PAOKia sekä Kreikan jalkapallomaajoukkuetta.
Ura

Kaudella 1994–1995 Chalkiás pääsi jo Kreikan Superliigan Panathinaikosin kokoonpanoon, mutta ei pelannut otteluakaan. Myös seuraavalla vuodella hän ei päässyt pelaamaan. Kaudella 1996–1997 Chalkiás siirtyi Kreikan kolmanneksi korkeimmalle sarjatasolle Apollon Smyrni -seuraan, jossa hän pelasi 29 ottelua. Hän jatkoi seurassa vielä kaksi kautta.
Kaudella 1999–2000 Chalkiás palasi Panathinaikosiin ja tällä kertaa pelasi kuusi ottelua. Hän jatkoi seurassa vielä yhden kauden, jonka jälkeen hän siirtyi toiseen pääsarjaseuraan Iraklis Thessaloniki hakemaan lisää vastuuta. Chalkiaksen peliaika kasvoi kahdella seuraavalla kaudella 25 ottelun mittaiseksi. Kaudeksi 2003–2004 palasi taas Panathinaikosiin ja pelasi 10 ottelua pääsarjassa. Kauden kohokohdat olivat Kreikan Superliigan voitto ja Kreikan cupin. Seuraavalla kaudella hän pelasi 11 ottelua.
28. tammikuuta 2005 Chalkiás teki sopimuksen Valioliigaseura Portsmouthin kanssa. Hän debytoi seurassa FA Cupissa Southamptonia vastaan tammikuun lopussa. Hän päästi monia helppoja maaleja ja joutui lopulta Jamie Ashdownin korvaamaksi maaliskuussa. Hän jätti seuran vain kuuden ottelun jälkeen ja hän jäi syvästi Portsmouth-kannattajien mieleen.
Chalkiás siirtyi seuraavaksi Espanjan toiseksi korkeimmalle sarjatasolle Segunda Divisióniin Real Murcian joukkueeseen. Hän pelasi liigassa kuitenkin vain kaksi ottelua. Tämän jälkeen Chalkiás palasi Kreikan Superliigaan, tällä kertaa Arikseen vuonna 2006. Hän jätti seuran kahden vuoden päästä ja siirtyi PAOK-seuraan. Hän pelaa seuran ykkösmaalivahtina.
Maajoukkueura

Chalkiás edustaa myös Kreikan jalkapallomaajoukkuetta. Hän debytoi maajoukkueessa vuonna 2002 ja oli toiminut pitkään aikaan Antonios Nikopolidisin varamaalivahtina. Hän oli Kreikan joukkueessa vuoden 2004 EM-kilpailuissa, josta maa voitti yllätysmestaruuden ensimmäisistä kertaa historiassa. Chalkiás ei kuitenkaan pelannut yhdessäkään turnauksen ottelussa.
Hän oli mukana Kreikan joukkueessa vuoden 2005 Maanosaliittojen cupissa sekä vuoden 2006 MM-karsinnoissa, jossa hän ei pelannut otteluakaan. Vuoden 2008 EM-karsinnoissa Chalkiás sai enemmän vastuuta pelaamalla kuudessa ottelussa. Itse turnauksessa hän ei pelannut otteluakaan. Ykkösvahti Nikopolidisin lopettettua EM-kisojen jälkeen Chalkiaksesta tuli maajoukkueen uusi ykkösvahti ja hän pelasi lähes kaikki ottelut vuoden 2010 MM-kisojen karsinnoissa.
Saavutukset

Kreikan pääsarjamestaruus: 2004
Kreikan cup: 2004
Euroopan-mestaruus: 2004
Aiheesta muualla

Goal.comin profiili (englanniksi)
Kreikan kokoonpano
Kreikan joukkue – Jalkapallon EM-kilpailut 2004
1 Nikopolídis |
2 Seïtarídis |
3 Venetídis |
4 Ntampízas |
5 Déllas |
6 Basinás |
7 Zagorákis |
8 Giannakópoulos |
9 Charistéas |
10 Tsiártas |
11 Nikolaḯdis |
12 Chalkiás |
13 Katergiannákis |
14 Fýssas |
15 Vrýzas |
16 Kafés |
17 Georgiádis |
18 Gkoúmas |
19 Kapsís |
20 Karagkoúnis |
21 Katsouránis |
22 Papadópoulos |
23 Lákis |
Valmentaja Rehhagel
Kreikan joukkue – Jalkapallon EM-kilpailut 2008
1 Nikopolídis |
2 Seïtarídis |
3 Patsatzóglou |
4 Spyrópoulos |
5 Déllas |
6 Basinás |
7 Samarás |
8 Giannakópoulos |
9 Charistéas |
10 Karagkoúnis |
11 Výntra |
12 Chalkiás |
13 Tzórvas |
14 Salpingídis |
15 Torosídis |
16 Kyrgiákos |
17 Gkékas |
18 Gkoúmas |
19 Ántzas |
20 Amanatídis |
21 Katsouránis |
22 Tziólis |
23 Lymperópoulos |
Valmentaja Rehhagel
Kreikan joukkue – Jalkapallon MM-kilpailut 2010
1 Chalkiás |
2 Seïtarídis |
3 Patsatzóglou |
4 Spyrópoulos |
5 Déllas |
6 Tziólis |
7 Samarás |
8 Papadópoulos |
9 Charistéas |
10 Karagkoúnis |
11 Výntra |
12 Tzórvas |
13 Sifákis |
14 Salpingídis |
15 Torosídis |
16 Kyrgiákos |
17 Gkékas |
18 Nínis |
19 Papastathópoulos |
20 Kapetános |
21 Katsouránis |
22 Malezás |
23 Príttas |
Valmentaja Rehhagel
Kreikan joukkue – Jalkapallon EM-kilpailut 2012
1 Chalkiás |
2 Maniátis |
3 Tzavéllas |
4 Malezás |
5 K. Papadópoulos |
6 Mákos |
7 Samarás |
8 A. Papadópoulos |
9 Lymperópoulos |
10 Karagkoúnis |
11 Mítroglou |
12 Tzórvas |
13 Sifákis |
14 Salpingídis |
15 Torosídis |
16 Fotákis |
17 Gkékas |
18 Nínis |
19 Papastathópoulos |
20 Holebas |
21 Katsouránis |
22 Fortoúnis |
23 Fetfatzídis |
Valmentaja Santos
Kääpiöpellava

| Kääpiöpellava |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pellavakasvit Linaceae
Suku::  Kääpiöpellavat Radiola
Laji::  linoides
Kaksiosainen nimi
 Radiola linoides  Roth 
Katso myös
   Kääpiöpellava Wikispeciesissä   Kääpiöpellava Commonsissa 
Infobox OKNimi-testi OK: 
Kääpiöpellava (Radiola linoides) on yksivuotinen hyvin pieni pellavakasvilaji. Se on kääpiöpellavien (Radiola) suvun ainoa laji.
Ulkonäkö

Laji on hyvin hentokasvuinen, yhdestä kahdeksaan senttimetriä korkeaksi kasvava ruoho. Lehdet ovat vastakkain kasvavat, ehyet, soikeat ja yksisuoniset. Kukat ovat nelilukuiset ja pienet, 2–3 millimetriä leveät. Niissä on yhden millimetrin pituiset valkoiset terälehdet. Hedelmänä on yhden millimetrin mittainen kahdeksanlokeroinen kota.
Levinneisyys

Kääpiöpellavaa esiintyy suuressa osassa Eurooppaa keski- ja eteläosissa. Pohjoiseen sitä kasvaa Etelä-Norjassa asti.
Kääpiöpellavaa voi esiintyä muiden pienten kasvien kuten pikkupungan (Anagallis minima) ja nölliäisenvihvilän (Juncus minutulus) seurassa.
Aiheesta muualla

Finto: Kassu – Kasvien suomenkieliset nimet: Kääpiöpellava (Radiola linoides)
Suomen Lajitietokeskus: Kääpiöpellava – Radiola linoides
ITIS: Radiola linoides (englanniksi)
United States Department of Agriculture (USDA): Radiola linoides (englanniksi)
Kurt Paul

Kurt Paul on yhdysvaltalainen näyttelijä ja sijaisnäyttelijä, joka tunnetaan esimerkiksi työstään Psyko-elokuvasarjassa, ja näytteli "Äitiä" jokaisessa kohtauksessa elokuvassa Psyko III.
Hän on myös ollut vierailevana näyttelijänä vuoden 1982 televisiosarjassa Ritari Ässä.[lähde? ]
Filmografia

General Hospital (1978-1983)
Skatetown U.S.A. (1979)
Psyko II (1982)
A-Team (1984)
Ritari Ässä (1984)
Cagney & Lacey (1985)
Moukarimies (1986)
Psyko III (1986)
Bates Motel (1987)
Ghost Writer (1987)
Psyko IV (1990)
Alien Species (1996)
Fugitive X: Innocent Target (1996)
Warpath (2000)
A Passion (2001)
The Bike Squad (2002)
Supernatural (2005)
The Confessional (2006)
Aiheesta muualla

Kurt Paul Internet Movie Databasessa. (englanniksi)
Latvian tie

Latvian tie (latv. Latvijas Ceļš) oli 1993 perustettu latvialainen liberaalipuolue.
Ensimmäisissä vaaleissa 1993 puolue sai 32,41 % äänistä. Se oli mukana jokaisessa hallituksessa vuoteen 2002, ja neljä sen jäsentä, Valdis Birkavs, Māris Gailis, Vilis Krištopans ja Andris Bērziņš oli pääministereinä. Puolueen suosio hiipui, ja vuoden 2002 vaaleissa se putosi alle 5 % äänikynnyksen. Vuoden 2006 vaaleissa se muodosti vaaliliiton Latvijas Pirmā Partijan kanssa, ja puolueet yhdistyivät lopullisesti elokuussa 2007.
Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.
Kuvšinovon piiri

Kuvšinovon piiri Tverin alueen kartalla.
Kuvšinovon piiri (ven. Кувши́новский райо́н, Kuvšinovski raion) on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 1 874 neliökilometriä. Asukkaita on 15 800 henkeä (vuonna 2009).
Piirin hallinnollinen keskus on Kuvšinovon kaupunki. Lisäksi siihen kuuluu 12 maalaiskuntaa:
Bolšoje Kuznetškovo (ven. Большое Кузнечково)
Borok (ven. Борок)
Borzyni (ven. Борзыни)
Mogilevka (ven. Могилевка)
Pen (ven. Пень)
Pretšisto-Kamenka (ven. Пречисто-Каменка)
Prjamuhino (ven. Прямухино)
Rantsevo (ven. Ранцево)
Sokolniki (ven. Сокольники)
Tysjatskoje (ven. Тысяцкое)
Vasilkovo (ven. Васильково)
Zaovražje (ven. Заовражье)
Piirin kautta kulkee Toržokin ja Velikije Lukin välinen rautatie sekä Toržokin ja Ostaškovin välinen maantie. Tärkein tuotantolaitos on Kuvšinovon paperi- ja kartonkitehdas. Maatalous on keskittynyt lihan ja maidon tuotantoon sekä viljan, perunan ja rehukasvien viljelyyn. Huomattavin nähtävyys on Prjamuhinon kartano, jossa on syntynyt ja viettänyt lapsuutensa anarkismin teoreetikko Mihail Bakunin.
Aiheesta muualla

Kuvšinovon piirin sivusto (Arkistoitu – Internet Archive) (venäjäksi)
Kuvšinovon piiri Tverin alue -tietosanakirjassa (Arkistoitu – Internet Archive) (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Num3rot (3. tuotantokausi)

Num3roiden 3. tuotantokausi käynnistyi Yhdysvalloissa 22. syyskuuta 2006 kaksiosaisella erikoisjaksolla "Spree", jonka jatko-osa "Two Daughters" esitettiin 29. päivä. Kausi päättyi 18. toukokuuta 2007 esitettyyn jaksoon "The Janus List".
Kauden alussa Megan joutuu kidnapatuksi. Charlien ja Amitan suhde etenee, kuten myös Meganin ja Larryn. Don alkaa tapailemaan vanhaa opiskelijaansa Liz Warneria.
Kauden edetessä Larry pääsee toteuttamaan unelmansa astronauttina ja Don joutuu psykologille johtuen joukkosurmaepäillyistä.
Kolmannen tuotantokauden esitys Suomessa aloitettiin Sub-kanavalla loppuvuodesta 2009. Tuotantokausi oli jo aiemmin julkaistu kuuden levyn DVD:nä.
Jaksoluettelo > Spree

Don saa hoitaakseen jutun, jossa 30-vuotias opettaja Crystal Houle ja 17-vuotias poika lähtevät yhteiselle tapporetkelle saapuen Los Angelesiin. Charlien ja Amitan seurustelusuhde jatkuu Amitan ilmoittaessa jäävänsä CalScihin ja Alan aikoo muuttaa omaan asuntoon. Megan joutuu panttivangiksi.
Jaksoluettelo > Two Daughters

Jatko-osa jaksoon Spree. Donin pitää löytää Crystal ja pelastaa Megan. Alan päättääkin jäädä asumaan Charlien luo keskusteltuaan Donin kanssa.
Jaksoluettelo > Provenance

22 miljoonan dollarin arvoinen taulu varastetaan museosta ja ryöstö johtaa useisiin murhiin.
Jaksoluettelo > The Mole

Kiinan konsultin tulkin murha johtaa Donin tiimin oikeusministeriössä olevan solun jäljille. Colby pimittää tietoa Donilta pelastaakseen vanhan armeijakaverinsa uran. Charlie on pettynyt, kun Larry ei pyytänyt häneltä apua artikkelinsa julkaisuun.
Jaksoluettelo > Traffic

Sarja moottoritiehyökkäyksiä panee Donin tiimin ratkomaan sattuman ongelmia.
Jaksoluettelo > Longshot

Donin tiimi tutkii murhaa, jossa hevoskisojen voittajia ennustanut mies murhataan. Liz Warner saapuu kaupunkiin ja hänen sekä Donin jutut risteävät.
Jaksoluettelo > Blackout

Sarja voima-asemia tuhotaan kaupungissa ja Donin pitää selvittää tiiminsä kanssa mikä niiden takana olevien henkilöiden motiivi on.
Jaksoluettelo > Hardball

Baseballammattilainen kuolee saatuaan yliannostuksen steroideja.
Jaksoluettelo > Waste Not

Vaarallisia kemikaaleja sisältävät säiliöt aiheuttavat asfaltin lohkeamisen ja naisen kuoleman. Alan alkaa seurustella Charlien uuden työnantajan Mildred Finchin kanssa.
Jaksoluettelo > Brutus

Kalifornian senaattori sekä psykologi murhataan. Kummassakin tapauksessa tekijä tekee itsemurhan heti ampumisen jälkeen. Don törmää tutkimuksissa valtion vanhaan kokeiluun, jossa ihmisiä aivopestään murhaamaan.